L 45/216
Επίσημη Εφημερίδα της Ευρωπαϊκής Ένωσης
EL
24.2.2022
ΚΟΙΝΟΒΟΥΛΙΟ
ΚΕΦΑΛΑΙΟ 2 1 — ΠΛΗΡΟΦΟΡΙΚΗ, ΕΞΟΠΛΙΣΜΟΣ ΚΑΙ ΚΙΝΗΤΗ ΠΕΡΙΟΥΣΙΑ (συνέχεια)
214
(συνέχεια) Παρατηρήσεις
Η πίστωση αυτή προορίζεται να καλύψει την αγορά, μίσθωση, συντήρηση, επιδιόρθωση και διαχείριση υλικού και τεχνικών εγκαταστάσεων, και ιδίως: — διαφόρων τεχνικών υλικών και εγκαταστάσεων, σταθερών και κινητών, που αφορούν τις εκδόσεις, την ασφάλεια (συμπεριλαμβανομένου του λογισμικού ΤΠ), τα εστιατόρια, τα κτίρια, την κατάρτιση του προσωπικού, τα αθλητικά κέντρα του θεσμικού οργάνου κ.λπ., — ειδών εξοπλισμού του τυπογραφείου, της τηλεφωνικής υπηρεσίας, των κυλικείων, των καταστημάτων του προσωπικού, της ασφάλειας, της τεχνικής υπηρεσίας διασκέψεων και του οπτικοακουστικού τομέα κ.λπ., — ειδικών υλικών (ηλεκτρονικών, υλικού πληροφορικής, ηλεκτρικών) και την εκτέλεση των σχετικών κατ’ ανάθεση υπηρεσιών.
Καλύπτει επίσης τις δαπάνες δημοσιότητας για τη μεταπώληση και την απόσυρση αντικειμένων καθώς και τις δαπάνες που σχετίζονται με την τεχνική βοήθεια (παροχή συμβουλών) για ζητήματα για τα οποία απαιτείται εξωτερική εμπειρογνωμοσύνη.
Η πίστωση αυτή καλύπτει επίσης τα έξοδα που συνδέονται με τις υπηρεσίες μεταφοράς εξοπλισμού για την αποστολή του τεχνικού εξοπλισμού παροχής τεχνικών υπηρεσιών συνεδρίων όταν ζητείται από βουλευτή, αντιπροσωπεία, πολιτική ομάδα ή όργανο του Ευρωπαϊκού Κοινοβουλίου σε ολόκληρο τον κόσμο.
Καλύπτονται επίσης τα έξοδα μεταφοράς, καθώς και το σύνολο των σχετικών διοικητικών δαπανών.
Το ποσό των εσόδων με ειδικό προορισμό, σύμφωνα με το άρθρο 21 παράγραφος 3 του δημοσιονομικού κανονισμού, εκτιμάται σε 190 000 ευρώ.
216
Μεταφορά βουλευτών, άλλων ατόμων και αγαθών Αριθμητικά δεδομένα (Μη διαχωριζόμενες πιστώσεις) Πιστώσεις 2022
Πιστώσεις 2021
5 065 000
Εκτέλεση 2020
4 599 000
2 744 141,57
Παρατηρήσεις
Η πίστωση αυτή προορίζεται να καλύψει την αγορά, τη μίσθωση, τη συντήρηση, χρήση και επιδιόρθωση των μεταφορικών μέσων (αυτοκινήτων και δικύκλων) και τη μίσθωση οχημάτων, αγοραίων αυτοκινήτων, λεωφορείων και φορτηγών, με ή χωρίς οδηγό, καθώς και τις σχετικές ασφαλίσεις και άλλα έξοδα διαχείρισης.
Κατά την αντικατάσταση του στόλου οχημάτων, την αγορά ή τη μίσθωση μεταφορικών μέσων, θα δίδεται προτεραιότητα στα λιγότερο ρυπογόνα για το περιβάλλον αυτοκίνητα, όπως τα υβριδικά.
Το ποσό των εσόδων με ειδικό προορισμό, σύμφωνα με το άρθρο 21 παράγραφος 3 του δημοσιονομικού κανονισμού, εκτιμάται σε 100 000 ευρώ.